Case ID: 1153818
Sentence 1: İşin halları: Məhkum ittiham olunaraq ona görə məhkəməyə verilmişdir ki, o, xx.xx.2019-cu il tarixdə satış məqsədi ilə qanunsuz olaraq Bakı şəhəri Binəqədi rayonu, Biləcəri qəsəbəsi ərazisində istintaqla müəyyən edilməyən şəxsdən iki büküm narkotik vasitə olan heroini və bir büküm psixotrop maddə olan metamfetamini 200 manat pul müqabilində əldə edib üzərində saxlayaraq əynindəki yay köynəyinin sol döş cibində daşımış, bir büküm narkotik vasitə olan heroini özü qəbul etmiş, xx.xx.2019-cu il tarixdə Abşeron RPİ-nin əməkdaşları tərəfindən keçirilmiş əməliyyat-axtarış tədbirləri nəticəsində Abşeron rayonu MD 23 ərazisində saxlanılaraq Abşeron rayon Pİ-nin inzibati binasına gətirilib, orada xidməti otaqda üzərində şəxsi axtarış aparılarkən əynindəki göy rəngli qısaqol yay köynəyinin sol döş cibindən qanunsuz olaraq satış məqsədi ilə əldə edib üzərində saxladığı bir bükümdə təmiz çəkisi 4.750 qram qəhvəyi rəngli tozşəkilli tiryəkdən kustar üsulla hazırlanmış külli miqdarda narkotik vasitə olan heroini və xx xxxx 2005-ci il tarixli Azərbaycan Respublikasının Qanunu ilə təsdiq edilmiş, Azərbaycan Respublikasının ərazisində dövriyyəsi qadağan edilən psixotrop maddələrin siyahısına daxil edilən bir bükümdə təmiz çəkisi 1.450 qram ağ rəngli kristallardan ibarət kustar üsulla hazırlanmış psixotrop maddə olan metamfetamin, habelə əynindəki tünd rəngli cins şalvarın sol yan cibindən üzərində psixotrop maddə olan metamfetaminin izləri olan «Mini Digilalpocei scale, model DS22» markalı elektron tərəzi aşkar edilərək götürülmüşdür.